Chok! Texans henter Laremy Tunsil i kæmpe handel - Gul klud
Forside Trades Chok! Texans henter Laremy Tunsil i kæmpe handel
Chok! Texans henter Laremy Tunsil i kæmpe handel
Houston Texans har sprunget banket og hentet den dygtige venstre tackle Laremy Tunsil hos Miami Dolphins.
Samme dag som Houston Texans sendte profilen Jadeveon Clowney fra holdet, har man hentet en anden stor profil til holdet. Der er tale om Miami Dolphins’ unge venstre tackle Laremy Tunsil.
Og Texans har betalt Tunsils vægt i guld. To førsterundevalg, et andetrundevalg, sidste års startende tackle Julien Davenport og reservespilleren Johnson Bademosi er blevet sendt til Miami, der til gengæld sender Tunsil, wide receiver Kenny Stills og et fjerderundevalg den anden vej.
Handlen har formentlig fået det helt store smil frem på læberne af Texans’ quarterback Deshaun Watson, hvem Houstons offensive linje havde store problemer med at beskytte i 2018-sæsonen.
Prisen for Tunsil har været høj, men man skal blot kigge til divisionsrivalen Indianapolis Colts for at forstå, hvorfor den giver god mening. Her kostede en række sæsoner med en dårlig offensiv linje Andrew Luck sit helbred og Colts’ sin startende quarterback.
I know they paid a HUGE premium but the Texans have one of the best QB’s in the NFL and they had to do something to keep him from taking such a beating. Tunsil is a MASSIVE upgrade and he should provide blindside protection for a decade +.
— Daniel Jeremiah (@MoveTheSticks) August 31, 2019
Mens Deshaun Watson fryder sig, må Miamis quarterback Josh Rosen være helt nede i kulkælderen. Efter at have spillet en sæson bag en historisk elendig offensiv linje hos Arizona Cardinals er han kommet til et hold, hvis linje ser katastrofal ud uden Laremy Tunsil.